สวัสดีค่ะ รบกวนสอบถามค่ะ อาการ : เวลาเป็นประจำเดือน จะเป็นนานค่ะ 10-14 วันต่อครั้ง มาเร็วบ้าง หรือ ช้าบ้าง บางเดือนก็มีประจำเดือนมาก บางเดือนก็น้อย มีลิ่มเลือดด้วยค่ะ เป็นแบบนี้มาประมาณครึ่งปีหลังจากฉีดยาคุมชนิด 1 เดือนค่ะ โดยประจำเดือนจะหมดหลังถึงรอบฉีดยาคุม 2-4 วันหลังจากฉีด เลยรบกวนสอบถามคุณว่า อาการแบบนี้เป็นผลค้างเคียงจากยาคุมหรือเปล่าคะ? อาการแบบนี้ถือว่าผิดปกติมั้ยคะ ขอบค่ะ
สวัสดีค่ะ ประจำเดือนมานานเกิน 7 วันเป็นประจำเดือนที่มามากผิดปกติ อาจเกิดจาก-เนื้องอกมดลูก-ฮอร์โมนไม่สมดุล-มะเร็ง มะเร็งบางชนิด เช่น มะเร็งมดลูก มะเร็งปากมดลูก หรือมะเร็งรังไข่-ภาวะถุงน้ำรังไข่หลายใบ-อุ้งเชิงกรานอักเสบ-เยื่อบุโพรงมดลูกเจริญผิดที่ในเนื้อมดลูก-ภาวะแทรกซ้อนจากการตั้งครรภ์-เกิดผลข้างเคียงจากการใช้ยา เช่นยาคุมกำเนิด ยาต้านการแข็งตัวของเลือดผลข้างเคียงจากยาฉีด อาจทำให้มีเลือดออกกระปริดกระปรอย อาจเป็นเรื้อรัง แต่ไม่ควรออกมาก จนซีด เพลียเบื้องต้นแนะนำไปพบสูตินรีแพทย์เพื่อตรวจร่างกายและทำอัลตราซาวน์หน้าท้องเพื่อหาสาเหตุก่อน การรักษาเน้นรักษาตามสาเหตุการดูแลตัวเองเบื้องต้น งดมีเพศสัมพันธ์ไปก่อน ไม่ซื้อยาปรับฮอร์โมนหรือยาสมุนไพรมากินเองเนื่องจากในยาอาจมีฮอร์โมนที่ทำให้เลือดออกมาได้มากขึ้น และหากมีเลือดออกมากผิดปกติร่วมกับมีก้อนเนื้อปนออกมา ปวดหน่วงท้องน้อย ควรรีบไปพบแพทย์